stanford-oval/wikipedia huggingface dataset:
סיפורי קנטרברי
סיפורי קנטרברי במבט היסטורי

רבים רואים בצ'וסר את אחד מאבותיה של הספרות האנגלית ואחד מהחלוצים שביכרו את השפה האנגלית על פני הצרפתית (השפה הרשמית באנגליה הנורמנית של אותם ימים) והלטינית (השפה הבינלאומית, ה"לינגואה פרנקה" באירופה דאז). עם זאת, עולם המחקר חלוק בשאלה האם צ'וסר הוביל את המגמה הזו או היה רק חלק ממנה, אחד מני רבים בני דורו. כך או כך, סיפורי קנטרברי תרמו תרומה משמעותית להפיכתה של האנגלית לשפה שבה נכתבת ספרות.
סיפורי קנטרברי קבעו את מקומם כנכס תרבות ראשון במעלה בספרות האנגלית והפכו מושא לחיקוי. החל מימי הביניים ועד ימינו יצירות רבות נכתבו כפרפרזה לסיפורי קנטרברי וכתגובה להם, והסיפורים עצמם הומחזו, הוסרטו ואף זכו לעיבוד טלוויזיוני ואנימטורי.
במאתיים השנים האחרונות הפכו סיפורי קנטרברי גם למושא מחקר, הואיל ויש בהם כדי לנסוך אור על תופעות ותהליכים שונים שהתרחשו באירופה בכלל ובאנגליה בפרט של אותם ימים. המחקר עוסק בעיקר בשלוש זירות:
ספרות - סיפורי קנטרברי נחשבים ליצירה האנגלית הגדולה ביותר שנכתבה במאה ה-14, ויהיו שיאמרו בימי הביניים המאוחרים בכלל עד זמנו של ויליאם שייקספיר. המחקר מבקש לחשוף את מקורות ההשראה האנגליים, הלטיניים והצרפתיים של סיפורי קנטרברי תוך כדי עמידה על המיוחד והחדשני שבהם.
בלשנות - סיפורי קנטרברי כתובים בניב לונדוני של אנגלית תיכונה, הניב שהפך לסטנדרטי באנגלית המודרנית. משום כך, שפתו של צ'וסר איננה כה רחוקה מהאנגלית בת ימינו, שלא כמו יצירות אחרות בנות זמנו (כדוגמת "סר גווין והאביר הירוק"), שבהן השוני הלשוני הוא מהותי. סיפורי קנטרברי משמשים מקור חשוב להבנת התהוותה של האנגלית המודרנית, אופן הגייתה ומקורותיה.
סוציולוגיה - הבדלי המעמדות ומערכת היחסים ביניהם משתקפים היטב ביצירה. סיפורי קנטרברי עצמם משמשים מקור ראשון במעלה להבנת צמיחתו ומקומו של מעמד הביניים - מעמד שלא זכה לתיאור ספרותי כה רחב כבסיפורי קנטרברי.
סוגיה חשובה נוספת אשר זוכה לעיסוק במחקר היא שאלת צ'וסר והיהודים. סיפורה של אם המנזר הוא סיפור הנוגע לעלילת דם ורווי אנטישמיות המתוארת בצבעים עזים. קיומו של הסיפור ואופן כתיבתו עורר את השאלה באשר לדעתו של צ'וסר עצמו בסוגיית היהודים - האם סיפורה משקף אך ורק דעה הקיימת בחוגי הכמורה, או שמא היקפה של שנאת היהודים באנגליה רחב הרבה יותר וכלל גם משכילים מקרב בני המעמד הבינוני. קיימת טענה שהסיפור הוא למעשה ביקורת סרקסטית של צ'וסר על אם המנזר, שמתוארת בפרולוג כצדקנית ובעלת מוסר כפול. צ'וסר עצמו חי עשרות שנים רבות לאחר גירוש יהודי אנגליה ב-1290, בתקופה שבה, באופן רשמי, כף רגלו של יהודי לא הורשתה לדרוך על אדמת אנגליה. עובדה זו מחדדת את השאלה שטרם באה על פתרונה המוחלט.
תרגומים

כאמור, סיפורי קנטרברי נכתבו באנגלית שאיננה זהה לאנגלית המודרנית, ועם השנים תורגמה היצירה לאנגלית מודרנית מספר פעמים.
כמו כן, חלקים מהיצירה תורגמו במהלך השנים לעברית. התרגום המלא היחיד שנעשה לעברית הוא של פרופ' שמעון זנדבנק (ירושלים תש"ם), תרגום המשמר את צורות החריזה והמשקל המקוריות.
להלן השוואה בין לשונו של צ'וסר באנגלית התיכונה, אחד התרגומים לאנגלית מודרנית והתרגום העברי. הקטע המצוטט הוא הקטע הפותח את הפרולוג הכללי - שמונה עשרה השורות הראשונות של פסקת הפתיחה שהפכו לקלאסיקה, שורות שתלמידים רבים ברחבי העולם דובר האנגלית נדרשים לשנן על פה. כמו כן, כאן ניתן להאזין לגרסה מוקלטת של פיסקה זו בהגייה אשר על פי המשוער קרובה לזו של צ'וסר.
| סיפורי קנטרברי - פתיחת הפרולוג הכללי> אנגלית תיכונה | סיפורי קנטרברי - פתיחת הפרולוג הכללי> אנגלית מודרנית | סיפורי קנטרברי - פתיחת הפרולוג הכללי> עברית |
| --- | --- | --- |
| Whan that April with his showres soote The droughte of March hath perced to the roote, And bathed every veine in swich licour Of which vertu engendred is the flowr; Whan Zephyrus eek with his sweete breeth Inspired hath in every holt and heeth The tendre croppes, and the yonge sonne Hath in the Ram his halve cours yronne And smale fowles maken melodye That slepen al the nyght with open eye- (So priketh hem Nature in hir corages); Thanne longen folk to goon on pilgrimages And palmeres for to seken straunge strondes To ferne halwes, kowthe in sondry londes; And specially from every shires ende Of Engelond, to Caunterbury they wende, The hooly blisful martir for to seke That hem hath holpen, whan that they were seeke. | When in April the sweet showers fall And pierce the drought of March to the root, and all The veins are bathed in liquor of such power As brings about the engendering of the flower, When also Zephyrus with his sweet breath Exhales an air in every grove and heath Upon the tender shoots, and the young sun His half-course in the sign of the Ram has run, And the small fowl are making melody That sleep away the night with open eye (So nature pricks them and their heart engages) Then people long to go on pilgrimages And palmers long to seek the stranger strands Of far-off saints, hallowed in sundry lands And specially, from every shire's end In England, down to Canterbury they wend To seek the holy blissful martyr, quick To give his help to them when they were sick. | משפילחו גשמי אפריל רכים את חורב מרס עד לב מעמקים וכל עורקי עפר רחצו בלשד שמכוחו כל ציץ-שדה יולד; בנשוף גם זפירוס רוחו-צפריר בכל שתיל ענוג על כר וניר לשובבו, ושמש עול-ימים חצי דרכו בחוג טלה השלים, וצפרים קטנות רינה תפצחנה ובשנתן בליל עינן תפקחנה (הטבע בקרבן נוקר מאוד): אז לב אדם יכלה לצאת לנדוד (ולב צלין לתור חופי ימים) למקום קדושים נודע בקהל עמים; ובאנגליה מכל מחוז ופלך לקנטרברי אז ילך ההלך לראות פני מקדש שם אדני הוא שרפא להם על ערש-דוי. |
עיבודים

בשנת 2009 יצא לאור עיבוד לפרוזה של "סיפורי קנטרברי", מעשה ידי פיטר אקרויד. תרגום לעברית של עיבוד זה, בידי מאיר ויזלטיר, יצא לאור בשנת 2013.
לקריאה נוספת

ג'פרי צ'וסר, סיפורי קנטרברי, שמעון זנדבנק (מתרגם), עם עובד, התשמ"א-1980.
הערות שוליים

↑  Simon Horobin, Chaucer’s Middle English, The Open Access Companion to the Canterbury Tales (September 2017)
↑  גדעון סתר, ‏אנטישמיות מפויטת, נתיב 87-88, ספטמבר 2002, עמ' 71
| --- | --- |
בקרת זהויות :  NLI: 987007574484505171  BnF: cb119446876 (data)  GND: 4135927-6  LCCN: no2010051825  MusicBrainz release group: 5fc2d466-e22d-4460-806a-76cb08c893f5  MusicBrainz work: 9552032b-bc11-44ef-8841-f0ed1f574aa0  NLA: 35934075  NLP: a0000001218666  NSK: 000347575  SUDOC: 027395367  VIAF: 180531378   WorldCat (עם VIAF): 180531378 
צלייני סיפורי קנטרברי בשהותם בפונדק, תחריט עץ מתוך מהדורת הדפוס של ויליאם קקסטון, 1484
עטיפת הספר "סיפורי קנטרברי" בתרגומו של שמעון זנדבנק (1980)
עזרא נשרי

| --- | --- |
עזרא נשרי 2019
עזרא נשרי 2019
 לידה:  7 באפריל 1952 (בן 72) קיבוץ פרוד, ישראל 
 ענף מדעי:  אלקטרוניקה והיסטוריה
 מקום מגורים:  ישראל
 מקום לימודים:  הטכניון - מכון טכנולוגי לישראל,   אוניברסיטת תל אביב,   אוניברסיטת חיפה,   אוניברסיטת בן-גוריון
 מנחה לדוקטורט:  פרופ' טוביה פרילינג
 מוסדות:  רפאל - מערכות לחימה מתקדמות
 תרומות עיקריות
 ניהול פיתוח מערכות חיוניות לביטחון המדינה   השתתפות בהקמת גילון,  שמירת איכות הסביבה, חשיפת הפעילות הבריטית כנגד עצמאות ישראל.
 
עזרא (עיזי) נשרי (נולד ב-7 באפריל 1952) הוא מהנדס אלקטרוניקה, שניהל פרויקטי פיתוח ברפאל - מערכות לחימה מתקדמות. שירת ביחידה 8200. ד"ר להיסטוריה, חוקר שנות הקמת המדינה והפעילות הבריטית נגד הקמת מדינת ישראל בתקופת מלחמת העצמאות.
רקע משפחתי

אביו של נשרי ניסן אדלר עבר את המלחמה בטרנסילבניה. לאחר מלחמת העולם השנייה נעשה מעורב ברמה הארצית של תנועת הנוער הציונית הבונים דרור. ניסה להעפיל לארץ ישראל באוניית המעפילים מדינת היהודים. האונייה נתפסה על ידי הבריטים ונלקח למחנות המעצר בקפריסין.
האב ניסן אדלר עוכב על ידי הבריטים, יחד עם אלפי מעפילים בכושר לשירות צבאי, בקפריסין עד תום מלחמת העצמאות ינואר 1949.
אימו של נשרי לאה גנץ מכפר "בורשה" במחוז מרמורש ברומניה. ביוני 1944 כשהייתה בת 14 הועברה לאושביץ. חלק מהתקופה הייתה פועלת ניקיון בצריף התאומים של מנגלה. בינואר 1945 הוצאה לצעדת המוות לגרמניה אותה שרדה. לאחר הניצחון על גרמניה שבה לכפר ברומניה. ומצאה מכתב שאחיותיה שהיו גם הן באושביץ ניצלו והועברו לשיקום בשוודיה. עשתה את הדרך לשוודיה ופגשה את אחיותיה בקבוצה שהתארגנה לעליה.
הבנות משוודיה עלו בספינה אולואה, היא חיים ארלוזורוב (אוניית מעפילים) בפיקודו של לובה אליאב. הספינה הגיעה עד חוף בת גלים ונתקעה בחוף. לאה גנץ עם שאר והמעפילים הוגלו למחנות המעצר בקפריסין.
לאחר קום המדינה עלתה לאה גנץ מקפריסין לישראל. הצטרפה לגרעין עליית הנוער בכפר גלעדי וגויסה לנח"ל. ב-1949 השתתפה עם גרעין הנח"ל בהקמת קיבוץ האון.
ניסן אדלר הגיע מקפריסין לאחר שחרור מהמעצר הבריטי והצטרף לגרעין נח"ל שהתארגן בקיבוץ אפיקים והיה חלק מהקמת קיבוץ האון. בקיבוץ נפגשו והחליטו להנשא. עם נישואיהם עברתו את שם המשפחה לנשרי.
עם הפילוג בקיבוץ המאוחד עברו לקיבוץ פרוד. האב ניסן נשרי רכש בפרוד את מקצועו כמכונאי והאם לאה למדה ונהייתה לגננת.
ביוגרפיה > ילדות ולימודים

עזרא נשרי נולד בקיבוץ פרוד. בשנת 1955 עברה משפחת נשרי למושב שדמות דבורה שבגליל התחתון. האב עבד במושב כמנהל המוסך והמסגרייה והאם כגננת. במושב נולד האח הצעיר אהוד נשרי.
בשנת 1961 עברה המשפחה לקריית מוצקין. בשנת 1967 החל נשרי בלימודי אלקטרוניקה בבסמ"ת בחיפה, ובשנת 1971 הוסמך לתואר הנדסאי.
ביוגרפיה > שירות בצה"ל

בפברואר 1972 התגייס נשרי לצה"ל ושירת ביחידה 8200, כאחראי על מערכות אלקטרוניות לאיסוף מידע על מכ"מים של מערכות טילי נ"מ שבידי צבאות ערב. במהלך שירותו החלה כניסתן של חברות ישראליות לפיתוח מוצרים מתוחכמים עבור היחידה. בשנת 1973 יצא לקורס קצינים, לקראת סיום הקורס פרצה מלחמת יום הכיפורים ונשרי נשלח לפעול במסגרת יחידה 8200 בסיני. בשנת 1976 סיים את שירותו הסדיר כקצין טכני.
ביוגרפיה > לימודים בטכניון ועבודה ברפא"ל

בשנת 1976 החל נשרי את לימודיו לתואר מהנדס חשמל בטכניון, במסלול מקוצר לבעלי תואר הנדסאי, אותם סיים בשנת 1979. בשנת 1980 החל את עבודתו ב"רפאל" כמהנדס פיתוח וכמנהל פרויקטים של מערכות לדיכוי אותות של חוסמים במקלטי תקשורת ומכ"ם. בנושא זה עסק בעשר שנותיו הראשונות בחברה, והגיע למעמד מנהל התחום.
בהמשך עבר לעבוד על פיתוח סימולטורים לפיתוח טילים מונחי מכ"ם. "רפאל" הגיעה למעמד של מובילה עולמית בתחום זה, ונשרי נעשה למנהל הבכיר בקו מוצרים זה. לאחר מכן עבד בתחומים נוספים.
בשנת 1992 היה חבר בצוות שקבל את פרס רפאל על פיתוח מצטיין וייצור של תת-מערכת ממוזערת למניעת חסימות אלקטרוניות (נל"א). בשנת 1995 היה חבר בצוות שקיבל את פרס רפאל על פיתוח של מערכת סימולטור לפיתוח טילי מכ"ם ללקוח זר.
בשנת 1995 יצא ללימודי תואר שני במנהל עסקים למנהלים בפועל (EMBA), באוניברסיטת תל אביב. בשובו ל"רפאל" ניהל פרויקט לפיתוח מאמן לצוותי הפעלה של טילים מונחים, ובהמשך ניהל פרויקט שדרוג לטיל מבצעי.
בשנת 2005 יצא נשרי מטעם רפאל ללימודים במכללה לביטחון לאומי, שכללו לימודים לתואר שני במדעי המדינה באוניברסיטת חיפה.
בשנת 2007 פרש מ"רפאל" במעמד ראש שטח.
ביוגרפיה > יישוב הגליל ופעילות ציבורית

בשנת 1982 עלה נשרי עם משפחתו בקבוצה השנייה של המתיישבים לגילון, יישוב שהוקם ב-1980 במסגרת תוכנית המצפים בגליל, בגליל התחתון הצפון-מערבי, הצופה אל הנוף של עמק זבולון. רבים מהמתיישבים הראשונים היו גם הם עובדי "רפאל".
במשך שלושים ושש שנותיו בגילון עסק נשרי גם בפעילות ציבורית הקשורה לאיכות הסביבה. הוא הוביל צוות בארגון אזרחי לשם פתרון מחודש למערכת הביוב והניקוז המרכזית בבקעת בית הכרם.
ביוגרפיה > השכלה ומחקר היסטוריה

נשרי התעניין בהיסטוריה עוד מצעירותו. לאחר שבשנת 1999 קרא את ספרו של ג'ון קמחי "שבעת העמודים שהתמוטטו" התמקד נשרי בנושא הצד הבריטי במלחמת העצמאות.
בשנת 2008, לאחר שפרש מעבודתו ב"רפאל", החל נשרי את מחקרו לתואר שני בהיסטוריה, בנושא "הגורם הבריטי בארץ ישראל", בהנחיית פרופ' מאיר זמיר מאוניברסיטת בן-גוריון, אליו חבר לאחר שקרא מאמרים שפרסם זמיר בנושא הבריטים במזרח התיכון. בהמשך עבר להנחייתו של פרופ' טוביה פרילינג ובשנת 2012 כתב תזה בשם: "תוכנית קלייטון – קנוניה בריטית לסיכול הקמת מדינה יהודית?".
בהנחיית פרופ' פרילינג כתב גם את עבודת הדוקטורט שכותרתה "מהלכי משרד החוץ של הלייבור הבריטי כנגד הקמת מדינה יהודית" (2016), המבוססת בעיקרה על מסמכי הארכיון הלאומי הבריטי (וכן מסמכים ישראלים ואמריקניים וספרות מחקרית קודמת).
בעבודת הדוקטורט בחן נשרי ואושש את טענת ההנהגה הציונית, בזמן האירועים, כי הבריטים ארגנו, חימשו ודחפו את מדינות ערב לפלישה במלחמת העצמאות. לדבריו, ההחלטות המרכזיות לגבי עתיד ארץ ישראל התקבלו על ידי ההנהגה הבריטית הבכירה ביותר בלונדון. החלטות אלו בוצעו באזור על ידי יד ימינו של שר החוץ הבריטי ארנסט בווין במזרח התיכון קצין הביון הפוליטי הבכיר באזור, הבריגדיר אילטיד קלייטון, ונציגים בריטיים נוספים, במקרים רבים בשיטות של חתרנות (Covert Action).
במחקרו טען נשרי שממשלת בריטניה דחפה את הפלישה שבוצעה בפועל ב-15 במאי 1948 ושהייתה מעורבות בריטית בהתוויית תוכנית פולקה ברנדוט הראשונה, האנטי-ישראלית, שהביאה בטעות, בהכוונה הבריטית, דווקא להרס פנימי של המחנה הבריטי-ערבי במלחמת העצמאות.
לפי המקורות הבריטיים, ההנהגה הבריטית הבכירה בלונדון קבעה את מועד סיום פינוי הכוחות הבריטיים מארץ-ישראל, הקדימה אותו, וחזרה שוב למועד המקורי על-פי צורכי תוכניות הפלישה שהשתנו בהתאם לשינויי הנסיבות בשטח. כלומר שההחלטות בלונדון בוצעו מתוך קשר ישיר בין תכנון תזמון תוכניות הפלישה לתכנון תזמון הפינוי הבריטי. ומכאן, ומההיבט הרחב של הדחיפה הבריטית של פלישת מדינות ערב, נובע שם ספרו של נשרי "הסוס הטרויאני הבריטי במלחמת השחרור הישראלית", המציג בהרחבה את המעורבות הבריטית במלחמת תש"ח.
בעבודתו טען נגד הקביעות שהעלו ההיסטוריונים החדשים, אבי שליים, אילן פפה, ויוג'ין רוגאן, בנושא מלחמת העצמאות. בדוקטורט ובספרים שכתב טען שקיימים ב"ההיסטוריה הישראלית החדשה" שנכתבה בבריטניה, בפרט בסנט אנתוני קולג' באוניברסיטת אוקספורד, סילופים והטיות. לדברי נשרי, בהיותה של מלחמת העצמאות במידה רבה ביותר מלחמה נגד בריטניה כמעצמה קולוניאלית הגמונית במזרח התיכון, שהפעילה את מדינות ערב כשליחותיה, יש לקרוא למלחמת 1948 בשם "מלחמת השחרור".
ביוגרפיה > השכלה ומחקר היסטוריה > ספרו

בעקבות עבודת הדוקטורט, בשנת 2018 פרסם את המהדורה הראשונה של ספרו בשם "מלחמת השחרור הישראלית", בהוצאת אפי מלצר בע"מ. בשנת 2019 פרסם מהדורה שנייה בשם "הסוס הטרויאני הבריטי במלחמת השחרור הישראלית" בהוצאת סטימצקי.
מהדורה מעודכנת באופן מקיף של הספר יצאה לאור באפריל 2024 באנגלית, בהוצאת אמזון: "Britain's Secret Crusade- the covert plot for control of the Middle East and the Arab-Israeli war, 1947–1948".
ביוגרפיה > חיים אישיים

עזרא נשרי נישא בשנת 1980 ונולדו לו שני בנים. אשתו הראשונה אילנה מבית סקורניק, נפטרה ממחלה קשה בשנת 1989. בשנת 1990 נישא בשנית. אשתו אימצה את הבנים, ונולדו להם בת ובן.
הערות שוליים

↑  נשרי, מהלכי משרד החוץ של הלייבור הבריטי כנגד הקמת מדינה יהודית, 2016
↑  ראו: ההגנה מול "הסוס הטרויאני הבריטי" במלחמת העצמאות, באתר "בין המערכות", 15 ביוני 2020
| --- | --- |
בקרת זהויות :  NLI: 987007293349505171  VIAF: 298077278   WorldCat (עם VIAF): 298077278
כרמלו הייס

| --- | --- |

הייס, אוגוסט 2022
 לידה:  1 באוגוסט 1994 (בן 30) ווסטר, מסצ'וסטס, ארצות הברית
 שם במה:  כרמלו הייס כריסטיאן קזנובה
 משקל:  95 ק"ג
 גובה:  1.78 מטר
 לאום:  אמריקאי
 קריירה מקצוענית:  12 באפריל 2014 – הווה (10 שנים)
 מאמנים:  בריאן פיורי WWE Performance Center
 ליגות:  WWE
 מידע אישי
 בן או בת זוג:  Kelani Jordan (2023–?) 
 
כריסטיאן בריגהאם (באנגלית: Christian Brigham; נולד ב-1 באוגוסט 1994) הידוע יותר בשם הבמה שלו, כרמלו הייס הוא מתאבק אמריקאי, המופיע בארגון ההיאבקות WWE, בתוכנית סמאקדאון. בנוסף, הוא אלוף ה-NXT במשקל קל האחרון בתולדות הארגון.
קריירת היאבקות מקצועית > WWE‏ (2021–היום)

ב-12 בפברואר 2021, בריגהאם חתם על חוזה ב-WWE ונשלח למתחם האימונים של ה-WWE Performance Center. קרב הבכורה שלו התקיים ב-1 ביוני בפרק של התוכנית NXT תחת שם הבמה כרמלו הייס, כשבקרב זה הוא נענה לאתגר הפתוח של קושידה על אליפות ה-NXT במשקל קל, אך נחל הפסד. ב-22 ביוני בפרק של התוכנית NXT, הייס התעמת עם אדם קול ואף הפסיד לאחרון.
ב-6 ביולי, הייס הוכרז כאחד המשתתפים בטורניר הפריצה של NXT לשנת 2021. ב-27 ביולי בפרק של התוכנית NXT, הוא ניצח את ג'וש בריגס בסיבוב הראשון. ב-17 באוגוסט בפרק של התוכנית NXT, הייס גבר על דוק הדסון בשלב חצי הגמר. שלב הגמר התקיים שבוע לאחר מכן בתוכנית ובו הוא ניצח את אודיסי ג'ונס ובעקבות ניצחון זה, הוא זכה בטורניר הפריצה של NXT לשנת 2021, שהקנה לו חוזה ובו הזכות להתמודד על אליפות במותג לבחירתו. ב-12 באוקטובר בפרק של התוכנית NXT 2.0, הייס בחר לנצל את חוזה זה כאשר תקף את אלוף צפון אמריקה של NXT, אייזיאה "סוורב" סקוט לאחר קרב ההגנה המוצלח של האחרון מול סנטוס אסקובר, שכתוצאה מהפדייה הייס זכה בתואר זה. ב-2 בנובמבר בפרק של התוכנית NXT 2.0, הייס וטריק ויליאמס ניצחו בקרב זוגות את ג'וני גרגאנו ודקסטר לומיס. ב-9 בנובמבר בפרק של התוכנית NXT 2.0, הייס הפסיד לפיט דאן בקרב שאינו היה על חגורת האליפות של הייס. שבועיים לאחר מכן בתוכנית, הייס ניצח את גרגאנו ודאן בקרב משולש וכתוצאה מכך שמר על התואר. באירוע NXT WarGames, שנערך ב-5 בדצמבר, הייס היה חלק מקבוצת 2.0 (לצד ברון ברייקר, גרייסון וולר וטוני דיאנג'לו) כשביחד הם ניצחו את קבוצת שחור & זהב (ג'וני גרגאנו, אל. איי. נייט, פיט דאן ותומאסו צ'אמפה) במסגרת קרב ה-WarGames המסורתי. בפרק הספיישל NXT New Year's Evil, שנערך ב-4 בינואר 2022, הייס ניצח את רודריק סטרונג בקרב אשר איחד את אליפות ה-NXT במשקל קל של סטרונג ביחד עם אליפות צפון אמריקה של הייס. ניצחון זה הכיר בהייס כאלוף במשקל קל האחרון. בפרק הספיישל Vengeance Day, שנערך ב-15 בפברואר, הייס הגן בהצלחה על חגורת האליפות מול קמרון גריימס. הייס רשם הגנה מוצלחת נוספת על התואר, ב-1 במרץ בפרק של התוכנית NXT 2.0, הפעם מול פיט דאן. באירוע NXT Stand & Deliver, שנערך ב-2 באפריל, הייס הפסיד את תוארו לקמרון גריימס לאחר שהגן על חגורת האליפות מולו ומול שלושה יריבים אחרים כמו סנטוס אסקובר, סולו סיקואה וגרייסון וולר בקרב סולם מחומש, הפסד זה קטע תקופת כהונה של 172 ימים מצידו של הייס. ב-19 באפריל, הייס ניצח את סנטוס אסקובר. בפרק הספיישל 'Spring Breakin, שנערך ב-3 במאי, הייס כשל בניסיונו לזכות באליפות צפון אמריקה לאחר שהפסיד לקמרון גריימס בקרב משולש אשר כלל בנוסף את סולו סיקואה. באירוע Worlds Collide, שנערך ב-4 בספטמבר, הייס גבר על נציג המותג סמאקדאון, ריקושט ובעקבות זאת שמר על תוארו. ב-13 בספטמבר, הייס איבד את חגורת האליפות לסולו סיקואה, הפסד שקטע תקופת כהונה של 101 ימים מצידו של הייס. ב-22 בנובמבר, הייס כשל בניסיונו לזכות שוב באליפות צפון אמריקה לאחר שהפסיד לאלוף, וס לי. ב-7 בפברואר 2023, הייס ניצח את JD מקדונה. ב-28 בפברואר, הייס גבר על טיילר בייט. ב-30 במאי, הייס ניצח את נועם דר.
אליפויות והישגים

הישגים בארגון ההיאבקות Beyond Wrestling
טורניר Pride Of New England For Tomorrow
הישגים בארגון ההיאבקות Chaotic Wrestling
אליפות במשקל כבד של Chaotic Wrestling (פעמיים)
אליפות ניו אינגלנד של Chaotic Wrestling (פעם אחת)
אליפות הזוגות של Chaotic Wrestling (פעם אחת)  - עם טריפילישיוס
הישגים בארגון ההיאבקות Liberty States Pro Wrestling
אליפות במשקל כבד של Liberty States (פעם אחת)
הישגים בארגון ההיאבקות Limitless Wrestling
אליפות העולם של Limitless Wrestling (פעם אחת)
גביע וקיישנלנד (2020)
הישגים בארגון ההיאבקות Lucky Pro Wrestling – LPW
אליפות הזוגות של LPW (פעם אחת)  - עם אליה מרקופולוס
הישגים במגזין ההיאבקות Pro Wrestling Illustrated – PWI
PWI דירג אותו במקום ה-346 מתוך 500 המתאבקים הטובים ביותר לשנת 2020
הישגים בארגון ההיאבקות Northeast Championship Wrestling – NCW
אליפות ניו אינגלנד של NCW (פעם אחת)
הישגים בארגון ההיאבקות Northeast Wrestling – NEW
אליפות לייב של NEW (פעם אחת)
הישגים בארגון ההיאבקות World Wrestling Entertainment – WWE
אליפות ה-NXT (פעם אחת)
אליפות צפון אמריקה של NXT (פעמיים)
אליפות ה-NXT במשקל קל (פעם אחת, אחרון)
טורניר הפריצה של NXT‏ (2021)
כבש אוריאל

| כבש אוריאל |
| --- | --- |
 כבש אוריאל (זכר)
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: יעלים
סוג:: כבש
מין:: כבש אוריאל
שם מדעי
 Ovis vignei ‏בליית, 1841
תחום תפוצה

שמות נוספים
 ארקאר  שאפו

כבש אוריאַל או כבש הערבה (שם מדעי: Ovis vignei; מכונה גם מופלון אסייתי או בפשטות אוריאַל), הוא מין של כבש בר מתת-משפחת היעלים החי במרכז אסיה, ונחשב בדרך כלל כתת-מין של כבש מופלון תחת השם המדעי: (Ovis orientalis vignei).
קיים תת-מין נוסף של המופלון הנחשב לעיתים כמין נפרד בשם "כבש ארמני" (Ovis gmelini), דומה יחסית לכבש אוריאל מלבד מספר שינויים קלים שיפורטו בהמשך. בצפון מרכז איראן קיימת אוכלוסייה גדולה מעורבת, שמקורה ברבייה בין כבשים אוריאלים לכבשים ארמנים באזור זה שהוא מקום המפגש של תפוצתם.
תפוצה, אקולגיה, ומחזור חיים

הטורפים העיקריים של כבש האוריאל הם: נמר השלג, נמר פרסי, דול מצוי, וזאב.
כבש האוריאל נפוץ במרכז אסיה; הטווח ההיסטורי של תפוצתו השתרע בעבר לכל אורך חבל קשמיר ההודי, המשיך למחצית משטחה של פקיסטן, רוב חלקי אפגניסטן, אזור גדול בצפון מזרח איראן, מרבית שטחה של טורקמניסטן, אזור גדול יותר מהתפוצה הנוכחית בדרום מזרח אוזבקיסטן וכן בצפון אוזבקיסטן באזור ימת ארל בקרבת הגבול הקזחי, שטח רחב יותר בדרום מערב קזחסטן בקרבת הים הכספי, ואזור גדול פי-3 מהתפוצה הנוכחית בטג'יקיסטן. כיום הוא איבד יותר מ-50% מתפוצתו המקורית והטווח הנוכחי מחולק לפי תת-מינים כדלהלן:
תת-המין הקאשמירי: 5 אוכלוסיות בינוניות בלדאק, ו-8 בינוניות וקטנות בגבול הודו-פקיסטן;
תת-המין הפונג'אבי: אוכלוסייה אחת גדולה ואחת קטנה במחוז פונג'אב ובלוצ'יסטן;
תת-המין הבוכארי: 5 אוכלוסיות קטנות יחסית במשולש אוזבקיסטן-טורקמניסטן-טג'יקיסטן;
תת-המין האפגני: 30 אוכלוסיות קטנות בפקיסטן, 2 אוכלוסיות גדולות ואחת ענקית באפגניסטן, ואוכלוסייה אחת בינונית בטורקמניסטן;
תת-המין הכספי: אוכלוסייה אחת ענקית המתפרסת על פני צפון איראן ודרום טורקמניסטן, אוכלוסייה גדולה המעורבת עם "הכבש הארמני" בצפון מרכז איראן, 2 אוכלוסיות קטנות במרכז טורקמניסטן, 2 אוכלוסיות קטנות במערב קזחסטן, ואוכלוסייה גדולה המתפרשת על דרום קזחסטן וצפון טורקמניסטן.
בית גידולו של כבש האוריאל הוא מישורים והרים טרשיים-מדברים למחצה, הערבה האירואסייתית שעל שמה הוא גם קרוי, וכן צוקים, ורכסי הרים בגובה של עד 3,000 מטר מעל פני הים כגון: רכס הקארקוראם, הרי הינדו-כוש, רכס פמיר, הרי טיין שאן, הרי אלבורז, "הרי אַלא", "הרי קופט" (באיראן), "הרי סיח", "הרי פרופמיסוס" ו"כוהי-בבה" (באפגניסטן), ו"הרי צ'גי" בפקיסטן; מצד שני הוא חי גם בבקעת הים הכספי ומישורים גדולים בטורקמניסטן ואוזבקיסטן. למין זה יש העדפה לשטח הררי מעל קו העצים, והוא בדרך כלל נמנע מצוקים גבוהים או מדרונות תלולים מדי. תת-המין האפגני הוא היחיד שחי באופן קבוע גם ביערות דלילים.
כבש האוריאל פעיל בעיקר בשעות הבוקר המוקדמות, ושעות הצהריים המאוחרות והערב, כאשר בשעות החמות של היום הוא נח בגומה שהוא חופר בפרסותיו ומעלה גרה. מלבד עונת הרבייה העדרים מחולקים לפי מגדר - כאשר הנקבות פעילות בקבוצות קטנות של 10 פרטים עם צאצאיהן, זכרים צעירים בזוגות או בקבוצות של 7 פרטים, בעוד שזכרים מבוגרים חיים לבדם. בשני העדרים קיימת היררכיה דומיננטית הנקבעת על ידי קרבות אצל הזכרים, ועל פי הגיל אצל הנקבות. עונת הרבייה מתחילה בספטמבר, כשאז הזכרים קובעים ביניהם את השליטה על הנקבות על ידי קרבות; צורת הלחימה שלהם זהה לזו של כבשים אחרים: עמידה במרחק קצר מהיריב, לקיחת תנופה וזינוק, והתנגשות עם הקרניים הגדולות בחוזקה. כיוון שהקרניים חלולות והעצמות בצוואר חזקות, כבשים אלו נפצעים לעיתים רחוקות לעומת מיני יעלים אחרים, אם כי הם עלולים לעיתים למות מתשישות. זכרים דומיננטיים מתרבים בדרך כלל עם 5-3 נקבות. ההיריון נמשך בסביבות חמישה עד שישה חודשים לאחריהם נולד טלה אחד או לפעמים תאומים, הנגמל לאחר 4-2 חודשים. הטלאים מגיעים לבגרות לאחר 3-2 שנים, אם כי הזכרים לא יתרבו לפני גיל 7-4, אז קרניהם גדולות מספיק בשביל לנצח בקרבות.
תזונתו מורכבת בעיקר מעשבים ועשבי תיבול, ובמידת הצורך גם עלים, שורשים, זרעים, וענפי עצים.
טורפיו של כבש האוריאל הם בעיקר נמר השלג, נמר פרסי, נמר הודי, דול מצוי וזאב, ובעבר גם הטורף הנכחד טיגריס כספי. הטלאים עלולים להיטרף על ידי עופות דורסים כגון העיט הזהוב.
תוחלת החיים של כבש האוריאל היא 15-8 שנים, כאשר נקבה חיה בדרך כלל יותר מזכר בגלל התשישות שלו מקרבות רבים.
איומים ושימור

כבש האוריאל מסווג על ידי IUCN במצב השימור פגיע (VU), בשל ירידה של אוכלוסייתו בסביבות 30% בתקופה של 24 השנים האחרונות הנובעת בעיקר מציד לבשר ופוחלצים ואובדן בית גידול, וכן תחרות עם בעלי חיים, חורפים קשים, טריפה, לקיחת טלאים כחיית מחמד, הכלאה עם כבשי בית, ומחלות המועברות על ידי חיות מחמד. תת-מינים כגון "אוריאל קאשמירי", "אוריאל אפגני" ו"אוריאל כספי" סובלים גם ממצב פוליטי רעוע בתפוצתם כגון: מלחמות אזרחים בטג'יקיסטן, עימות בין הודו לפקיסטן על חבל קשמיר ומלחמת אפגניסטן.
חלק גדול מתת-המינים מצויים באזורים מוגנים גדולים או קטנים, ובמקומות רבים בית גידולם הבלתי-נגיש מגן עליהם מציד בלתי חוקי. כמו כן תת-מינים רבים מצויים בגני חיות. האוכלוסייה העולמית נאמדת בלא יותר מ-40,000 פרטים בטבע.
ראו גם

פירוט נוסף על תפוצה, אקולוגיה ואיומים ספציפיים על תת-המינים האוריאלים, ניתן לראות בערך כבש מופלון.
הערות שוליים

↑  כבש אוריאל באתר הרשימה האדומה של IUCN
| יעלים |
| --- | --- | --- |
| כבשי שור | כבשי שור |  |
| כבש המושק | כבש המושק |     |
| טאקין | טאקין |     |
| יעלים | יעלים |     |
| עבדקן הרעמה | עבדקן הרעמה |     |
| טאר ההימלאיה | טאר ההימלאיה |     |
| טאר ערבי | טאר ערבי |     |
| טאר נילג'ירי | טאר נילג'ירי |     |
| כבש | כבש ארגאלי • כבש מופלון • כבש הבית • כבש אוריאל • כבש גדול-קרניים • כבש דאל • כבש השלג |     |
| כבש כחול | כבש כחול מצוי • כבש כחול גמדי |     |
| יעל | יעל קווקזי מערבי • יעל קווקזי מזרחי • עז מבריגה • יעל איברי • יעל האלפים • יעל נובי • יעל סיבירי • יעל אתיופי • עז הבר (תת-מין: עז הבית) |     |
| צפירים | צפירים |     |
| צפיר | צפיר האלפים • צפיר הפירנאים |     |
| צפיר הקורדילרים | צפיר הקורדילרים |     |
| סרו | סרו יפני • סרו סומטרי • סרו סיני • סרו ההימלאיה • סרו אדום • סרו טאיוואני |  |
| גוראל | גוראל סיני • גוראל ההימלאיה • גוראל אדום • גוראל אמור |  |
| --- | --- |
בקרת זהויות :  GND: 7843597-3 
תת-המין אוריאל בוכארי בגן חיות.
נוף בהרי הינדו-כוש בהם מצוי כבש האוריאל.
זכרים, נקבה, וגדי מתת-המין הכספי; ניתן להבחין בשיער החזיתי הייחודי של הזכרים הנראה כזקן ארוך.
כבש מופלון זהה במידות הגוף לכבש האוריאל, אך פרוותו צבעונית יותר.
כריסטין קווין

כריסטין סי. קווין (באנגלית: Christine C. Quinn; ‏נולדה ב-25 ביולי 1966) היא פוליטיקאית אמריקאית, חברת המפלגה הדמוקרטית. יושבת ראש מועצת עיריית ניו יורק משנת 2006. היא הלסבית המוצהרת הראשונה והאישה הראשונה בתפקיד זה.